b"\n_START_ARTICLE_\nAlexa Nikolas\n_START_SECTION_\nZgodnje in osebno \xc5\xbeivljenje\n_START_PARAGRAPH_\nAlexa Helen Nikolas se je rodila 4. aprila 1992 v Chicagu, Illinois Zdru\xc5\xbeene dr\xc5\xbeave Amerike, kot edinka. Ime je dobila po mami, ki ji je ime Alexandra. Ima gr\xc5\xa1ke prednike po mamini strani, njen o\xc4\x8de pa prihaja iz Nove Zelandije. Doma imajo psa Kiwija._NEWLINE_Alexa Nikolas je natanko eno leto mlaj\xc5\xa1a od Jamie Lynn Spears, kolegico iz televizijske serije Zoey101. Je dobra prijateljica z Victorio Justice, soigralko iz prej omenjene televizijske serije, Vanesso Hudgens, Ami Lukovac, Kayslee Collins, Lindsey Shaw in Joem Jonasom, enim izmed trojice banda Jonas Brothers._NEWLINE_Trenutno \xc5\xbeivi v Los Angelesu, v otro\xc5\xa1tvu pa so jo \xc5\xa1olali doma._NEWLINE_Rada ima igranje, plavanje, nakupovanje, hip-hop in rock glasbo (njeni najljub\xc5\xa1i bandi so The Beatles in The Kooks), plesanje ter petje, njena najljub\xc5\xa1a hrana pa je su\xc5\xa1i. Njena najljub\xc5\xa1a igralka je Rachel McAdams.\n_START_SECTION_\nIgralska kariera\n_START_PARAGRAPH_\nAlexa Nikolas je svojo igralsko kariero za\xc4\x8dela leta 1999 v filmu P.U.N.K.S., istega leta pa je igrala tudi v seriji The Love Boat: The Next Wave._NEWLINE_Leta 2000 se pojavi v seriji That's Life, leta 2001 pa v seriji \xc4\x8carovnice, The King of Queens in filmu Zoolander._NEWLINE_Leta 2002 jo lahko opazimo v filmu Ted Bunny in televizijskih serijah Pri Stevensovih in Hidden Hills, leto pozneje, torej leta 2003 v filmu Tiptoes, leta 2004 pa v filmu Motocross Kids in v televizijski seriji Without a Trace._NEWLINE_Leta 2005 jo lahko vidimo v serijah Na\xc5\xa1a sodnica, Urgenca in Revelations, istega leta pa za\xc4\x8dne snemati serijo Zoey101, ki jo kon\xc4\x8da leta 2006, leta 2007 pa se pojavi v serijah Cold Case in Paglavca v hotelu. Istega leta je dobila vlogo Alex Russo v seriji \xc4\x8carovniki s trga Waverly, vendar je ni sprejela in jo je nadomestila Selena Gomez._NEWLINE_Leta 2008 smo jo lahko opazili v serijah \xc5\xa0epetalka duhov in Na kraju zlo\xc4\x8dina: Miami, letos pa smo si jo lahko ogledali v Heroji, Children of the Corn, Supernatural in Drop Dead Diva."